section_heading: "Zavrzlama" - 2022.
paragraph_text: Album "Zavrzlama" je sniman, neposredno pred početak pandemije, u veljači 2020. godine u glazbenom studiju Metro u Ljubljani u suradnji s eminentnim slovenskim producentom Janezom Križajem, te naknadno produciran u Sarajevu u suradnji s dugogodišnjim suradnikom sastava Borjanom Miloševićem. Zavrzlamu su svojim notama oplemenili umjetnici s raznih krajeva svijeta kao što su Carlitos Yoder (Argentina), Danica Krstić (Srbija), Lakiko (Švicarska), Duygu Demir (Turska), Goran Bojčevski (S. Makedonija), Ivan Bobinac i Iwan Josipović (Hrvatska), te Rok Nemanič i Klemen Bračko (Slovenija). Album je za svjetsko tržište objavila njemačka izdavčka kuća CPL Music, dok je izdanje za regionalno tržište preuzela beogradska Multimedia Music.